《耆英会诗》
宋代·赵丙

新春鼎洛燕英髦，主礼雍容下庶僚。二相比肩官一品，十人华发事三朝。

星阶并列瞻台曜，尊酒时行挹斗杓。东颍庸夫最无状，也将颜面趁嘉招。

作者简介：赵丙（一○○八～？），字南正。曾举进士，以太常少卿致仕（《司马文正公集》卷六五《洛阳耆英会序》），居洛阳。神宗元丰五年（一○八二），与司马光、富弼等为耆英会，时年七十五。有文稿十四编（同上书《赵朝议丙字南正文稿序》），已佚。今录诗二首。